

**ประกาศองค์การบริหารส่วนตำบลสองแพรก**

**เรื่อง รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก**

**เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก สังกัดศูนย์พัฒนาเด็กเล็ก**

**ขององค์การบริหารส่วนตำบลสองแพรก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลสองแพรก อำเภอชัยบุรี จังหวัดสุราษฎร์ธานี จะดำเนินการรับสมัครคัดเลือกกรณีมีเหตุพิเศษไม่ต้องสอบแข่งขัน สำหรับหัวหน้าศูนย์พัฒนาเด็กเล็กและครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก จำนวน .....๒....... อัตรา

อาศัยอำนาจตามประกาศ ก.อบต.จังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๒๘ มิถุนายน ๒๕๕๔ และ ข้อ ๒ แห่งประกาศ ก.ท.จ.สุราษฎร์ธานี เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๙ มีนาคม ๒๕๕๓ จึงประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก สังกัดศูนย์พัฒนาเด็กเล็ก ขององค์การบริหารส่วนตำบลสองแพรก ดังนี้

**๑. ตำแหน่งที่รับสมัคร**

ตำแหน่งครูผู้ดูแลเด็ก เลขที่ตำแหน่ง ๘๔-๒-๐330 ถึง ๘๔-๒-๐331 สังกัดศูนย์พัฒนาเด็กเล็กชุมชนวัดสมัยสุวรรณ องค์การบริหารส่วนตำบล.สองแพรก จำนวน ......2......... อัตรา

**๒. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน**

๒.๑ ดำรงตำแหน่งครูผู้ดูแลเด็ก และ/หรือหัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี (การดำรงตำแหน่งครูผู้ดูแลเด็ก และ/หัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและหรือจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี” ให้หมายความรวมถึงพนักงานจ้างตำแหน่งผู้ดูแลเด็ก ตามหนังสือ กรมส่งเสริมการปกครองท้องถิ่นที่ มท ๐๘๙๓.๔/ว ๒๒๘๒ เรื่อง การแจกจ่ายหนังสือมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น และหนังสือคู่มือศูนย์พัฒนาเด็กเล็กสังกัดองค์กรปกครองส่วนท้องถิ่น ลงวันที่ ๑๗ พฤศจิกายน ๒๕๔๘)

๒.๒ มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่

ก.ท.กำหนดเป็นคุณสมบัติเฉพาะสำหรับตำแหน่งนี้

/2.3 ได้ปฏิบัติงาน......

- ๒ -

๒.๓ ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กปฐมวัย

ของท้องถิ่นติดต่อกันมาแล้วไม่น้อยกว่า ๓ ปี โดยมีหนังสือรับรองการปฏิบัติงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน

๒.๔ มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก ครูผู้ดูแลเด็ก

ผู้ดูแลเด็ก ที่ได้รับการจ้างก่อนประกาศใช้มาตรฐานกำหนดตำแหน่งดังกล่าว ให้ใช้ใบแทนใบอนุญาตประกอบวิชาชีพครู หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน ที่คุรุสภาออกให้ได้

๒.๕ เป็นพนักงานจ้างในศูนย์พัฒนาเด็กเล็กในองค์การบริหารส่วนตำบลแห่งใด ต้องสมัครเข้ารับการคัดเลือกในองค์การบริหารส่วนตำบลแห่งนั้น

๒.๖ ต้องผ่านการประเมินผลการปฏิบัติงานตามเกณฑ์และแบบประเมินที่ ก.ท. กำหนด จากคณะกรรมการประเมินผลการปฏิบัติงาน ที่นายกองค์การบริหารส่วนตำบลแต่งตั้ง ไม่น้อยกว่าร้อยละ 75

๒.๗ เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการ

กลางพนักงานเทศบาล เรื่องมาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานเทศบาล

ลงวันที่ ๒๒ พฤศจิกายน ๒๕๔๔ ดังนี้

๑) มีสัญชาติไทย

๒) มีอายุไม่ต่ำกว่าสิบแปดปีบริบูรณ์

๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ ทรงเป็นพระประมุข ตามรัฐธรรมนูญแห่งราชอาณาจักรไทยด้วยความบริสุทธิ์ใจ

๔) ไม่เป็นผู้ดำรงตำแหน่งข้าราชการทางการเมือง

๕) ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถหรือ

จิตฟั่นเฟือนไม่สมประกอบ หรือเป็นโรคตามที่ ก.ท.ประกาศกำหนด ดังนี้

(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

(ข) วัณโรคในระยะอันตราย

(ค) โรคเท้าช้างในระยะที่ปรากฏอาการเป็นที่รังเกียจแก่สังคม

(ง) โรคติดยาเสพติดให้โทษ

(จ) โรคพิษสุราเรื้อรัง

๖) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาลตามกฎหมายว่าด้วยระเบียบบริหารงานบุคคลส่วนท้องถิ่นตามกฎหมายนั้น

๗) ไม่เป็นผู้บกพร่องในศีลธรรมอันดี จนเป็นที่รังเกียจของสังคม

๘) ไม่เป็นกรรมการพรรคการเมืองหรือเจ้าหน้าที่ในพรรคการเมือง

๙) ไม่เป็นบุคคลล้มละลาย

/10) ไม่เป็น....

- ๓ -

๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๑๑) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ

๑๒) ไม่เป็นผู้เคยถูกลงโทษให้ออก หรือปลดออก เพราะกระทำความผิดวินัยตามมาตรฐานทั่วไปหรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาล ตามกฎหมายว่าด้วยระเบียบบริหารงานบุคคลท้องถิ่น หรือตามกฎหมายอื่น

๑๓) ไม่เป็นผู้เคยถูกลงโทษไล่ออก เพราะกระทำความผิดวินัยตามมาตรฐานทั่วไปหรือหลักเกณฑ์และวิธีเกี่ยวกับการบริหารงานบุคคลของพนักงานเทศบาล ตามกฎหมายว่าด้วยระเบียบบริหารงานบุคคลท้องถิ่นหรือตามกฎหมายอื่น

**๓. เงินเดือนที่ได้รับ**

ผู้ที่ได้รับการคัดเลือก จะได้รับเงินเดือนเป็นไปตามคุณวุฒิการศึกษาที่ตรงตามมาตรฐาน

กำหนดตำแหน่งครูผู้ดูแลเด็ก ดังนี้

๓.๑ คุณวุฒิปริญญาตรีทางการศึกษา หลักสูตร ๔ ปี กำหนดอัตราเงินเดือน 15,050 บาท

๓.๒ คุณวุฒิปริญญาตรีทางการศึกษา หลักสูตร ๕ ปี กำหนดอัตราเงินเดือน 15,800 บาท

**๔. เอกสารและหลักฐานการสมัคร**

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้

๔.๑ ใบสมัคร (รายละเอียดตามเอกสารหมายเลข 1)

๔.๒ สำเนาปริญญาบัตรหรือรายงานผลการศึกษา จำนวน ๑ ฉบับ

๔.๓ รูปถ่ายหน้าตรง ไม่สวมหมวก ไม่ใส่แว่นตา ขนาด ๑ นิ้ว หรือขนาด ๑.๕ x ๒ นิ้ว

ถ่ายครั้งเดียวกันไม่เกิน ๖ เดือน นับถึงวันปิดรับสมัคร จำนวน ๓ รูป

๔.๔ สำเนาทะเบียนบ้าน จำนวน ๑ ฉบับ

๔.๕ สำเนาบัตรประจำตัวประชาชน จำนวน ๑ ฉบับ

๔.๖ สำเนาใบอนุญาตประกอบวิชาชีพครู หรือหนังสือรับรองสิทธิซึ่งคุรุสภาออกให้ ใช้แทนใบอนุญาตประกอบวิชาชีพครู จำนวน ๑ ฉบับ

๔.๗ หนังสือรับรองประวัติการทำงาน ตามแบบที่คณะกรรมการกลางพนักงานเทศบาลกำหนด จำนวน ๑ ชุด (รายละเอียดตามเอกสารหมายเลข ๒)

๔.๘ แบบประเมินผลการปฏิบัติงาน จำนวน ๑ ชุด (รายละเอียดตามเอกสารหมายเลข 3)

/4.9 ใบรับรอง....

- ๔ -

๔.๙ ใบรับรองแพทย์แสดงว่าไม่เป็นโรคที่ต้องห้ามตามกฎ ก.ท. ซึ่งออกให้ไม่เกิน ๓๐ วัน

นับถึงวันรับสมัคร จำนวน ๑ ฉบับ

๔.๑๐ สำเนาหลักฐานอื่น ๆ เช่น ทะเบียนสมรส ใบเปลี่ยนชื่อตัว หรือชื่อสกุล (ถ้ามี)

อย่างละ ๑ ฉบับ

**๕. วัน เวลา และสถานที่รับสมัคร**

ให้ผู้ประสงค์จะสมัครเข้ารับการคัดเลือกเพื่อบรรจุเข้ารับราชการเป็นพนักงานส่วนตำบล

ในตำแหน่งครูผู้ดูแลเด็ก ติดต่อขอรับใบสมัครและยื่นใบสมัครได้ที่ สำนักปลัดองค์การบริหารส่วนตำบลสองแพรก อำเภอชัยบุรี จังหวัดสุราษฎร์ธานี **ได้ตั้งแต่วันที่ ๑4 - ๒0 พฤศจิกายน ๒๕๕๗** ในวันและเวลาราชการ รายละเอียดอื่น ๆ สอบถามได้ที่ สำนักปลัดองค์การบริหารส่วนตำบลสองแพรก อำเภอชัยบุรี จังหวัดสุราษฎร์ธานี โทรศัพท์ ๐-๗๗๓๖๗-๒๑๘

**๖. การประกาศรายชื่อผู้มีสิทธิเข้ารับการคัดเลือกฯ**

องค์การบริหารส่วนตำบลสองแพรก จะประกาศรายชื่อผู้มีสิทธิเข้ารับการคัดเลือกกรณีพิเศษฯ วัน เวลาและสถานที่คัดเลือกให้ทราบในวันที่  **๒1 พฤศจิกายน ๒๕๕๗** ณ ที่ทำการองค์การบริหารส่วนตำบลสองแพรก หรือสอบถามได้ที่สำนักงานปลัดฯ โทรศัพท์ ๐-๗๗๓๖๗-๒๑๘

**๗. หลักเกณฑ์การตัดสินและวิธีการคัดเลือกฯ**

องค์การบริหารส่วนตำบลสองแพรก จะดำเนินการคัดเลือกโดยประเมินบุคคล ดังนี้

๑) การประเมินความเหมาะสมกับตำแหน่ง ตามแบบที่ ก.ท.กำหนด

(คะแนนเต็ม ๑๐๐ คะแนน)

๒) การทดสอบความรู้ความสามารถในตำแหน่ง โดยวิธีการสัมภาษณ์ หรือวิธีอื่นใด ที่เหมาะสม (คะแนนเต็ม ๑๐๐ คะแนน)

**โดยผู้ที่ผ่านการคัดเลือกจะต้องได้คะแนนในการประเมิน ดังนี้**

* ได้คะแนนประเมินความเหมาะสมกับตำแหน่ง ไม่น้อยกว่าร้อยละ ๘๐
* ได้คะแนนทดสอบความรู้ความสามารถในตำแหน่ง ไม่น้อยกว่าร้อยละ ๗๐

อนึ่งผู้มีสิทธิเข้ารับการคัดเลือกกรณีมีเหตุพิเศษฯ จะมีสิทธิได้รับการคัดเลือกเข้ารับการประเมินความเหมาะสมกับตำแหน่ง และทดสอบความรู้ความสามารถในตำแหน่ง ได้ก็ต่อเมื่อผ่านเกณฑ์การประเมินผลการปฏิบัติงาน (ร้อยละ ๗๕)

**๘. การประกาศผลการคัดเลือกฯ**

องค์การบริหารส่วนตำบลสองแพรก จะประกาศผลการคัดเลือก**ในวันที่ ๔ ธันวาคม ๒๕๕๗** ณ สำนักงานองค์การบริหารส่วนตำบลสองแพรก โดยเรียงลำดับที่จากผู้ได้รับคะแนนรวมสูงสุดลงมาตามลำดับ ในกรณีที่มีผู้ได้คะแนนรวมเท่ากัน ให้ผู้ที่ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนความรู้

/ความสามารถ.....

- ๕ -

ความสามารถในตำแหน่งอยู่ในลำดับที่สูงกว่า หากได้คะแนนความรู้ความสามารถในตำแหน่งเท่ากัน ให้ผู้ได้คะแนนผลการปฏิบัติงานมากกว่าอยู่ในลำดับที่สูงกว่า หากได้คะแนนผลการปฏิบัติงานเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

**๙. การแต่งกาย**

ผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันจะต้องแต่งกายด้วยชุดสุภาพ ในวันเข้ารับการประเมินผลการปฏิบัติงานและการประเมินความเหมาะสมกับตำแหน่ง

๑๐**. การขึ้นบัญชีผู้ได้รับการคัดเลือกฯ**

องค์การบริหารส่วนตำบลสองแพรก จะประกาศรายชื่อผู้ได้รับการคัดเลือก และขึ้นบัญชีผู้ผ่านการคัดเลือกฯ ได้เป็นระยะเวลา **๒ ปี** นับแต่วันขึ้นบัญชี และภายหลังมีตำแหน่งว่างเพิ่มอีกก็อาจบรรจุและแต่งตั้งผู้ผ่านการคัดเลือกที่เหลืออยู่ในลำดับถัดไปตามประกาศผลการคัดเลือก

**๑๑. การบรรจุและแต่งตั้ง**

**องค์การบริหารส่วนตำบลสองแพรก จะดำเนินการบรรจุและแต่งตั้งผู้ผ่านการคัดเลือกกรณีมีเหตุพิเศษที่ไม่ต้องสอบแข่งขัน ตำแหน่งครูผู้ดูแลเด็ก โดยต้องได้รับความเห็นชอบจาก ก.อบต.จังหวัดสุราษฎร์ธานีก่อน**

การคัดเลือกครั้งนี้ ให้ผู้สมัครคัดเลือก ตรวจและรับรองตนเองว่าเป็นผู้มีคุณสมบัติตรงตามตำแหน่งที่สมัครเข้ารับการคัดเลือก หากภายหลังปรากฏว่าผู้สมัครคัดเลือกรายใดมีคุณสมบัติไม่ครบถ้วนองค์การ

บริหารส่วนตำบลสองแพรก จะถือว่าเป็นผู้ขาดคุณสมบัติในการสมัครคัดเลือกและไม่มีสิทธิ์ได้รับการบรรจุแต่งตั้งให้ดำรงตำแหน่งที่ได้รับการคัดเลือก

องค์การบริหารส่วนตำบลสองแพรก ดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูองค์การบริหารส่วนตำบลตำแหน่ง ครูผู้ดูแลเด็ก สังกัด ศูนย์พัฒนาเด็กเล็กขององค์การบริหารส่วนตำบลสองแพรกในรูปของคณะกรรมการตามระเบียบหลักเกณฑ์ที่กำหนด โดยยึดหลักความรู้ความสามารถ ความเสมอภาคและความเป็นธรรม อย่าหลงเชื่อหรือยอมเสียทรัพย์สินให้แก่บุคคล หรือผู้ที่อ้างว่าสามารถช่วยเหลือให้สอบได้ หากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้คัดเลือกได้ โปรดแจ้งองค์การบริหารส่วนตำบลสองแพรก อำเภอชัยบุรี จังหวัดสุราษฎร์ธานี โทร. ๐-๗๗๓๖๗-๒๑๘ เพื่อจักได้ดำเนินการตามกฎหมายต่อไป

จึงประกาศมาให้ทราบโดยทั่วกัน

ประกาศ ณ วันที่ ๒๔ เดือนตุลาคม พ.ศ.๒๕๕๗

